TTCL มั่นคงในระยะยาวจากคว้างานเพิ่มโบรกฯแนะนำถือราคาเป้าหมาย 20 บาท
TTCL ยังมันคงในระยะยาว จากโอกาสได้งานเพิ่มต่อเนื่อง จากยังมีงานในตลาดอีกมาก โดยปัจจุบันบริษัทมีงานระหว่างประมูลอยู่ถึงกว่า 70,000 ล้านบาท อย่างไรก็ตามเรายังคงคาดกำไรปกติช่วงปี 58-59 เป็นเพียงทรงตัว จากแรงกดดันของ GPM งานก่อสร้างทีลดลง ในขณะที่ภาระดอกเบี้ยจ่ายเพิ่มสูงขึ้นตามโครงการลงทุน ซึ่งแม้ปัจจุบันราคาหุ้นจะมี upside ที่น่าสนใจ แต่เราแนะนำให้รอดความชัดเจนของโครงการ 1,280 MW รวมถึงการขายหุ้นของผู้ถือหุ้นใหญ่ไปก่อน
25 ธ.ค. 2558

บล.โนมูระ พัฒนสิน ระบุในบทวิเคราะห์ (25 ธ.ค.) ว่า บริษัท ทีทีซีแอล จำกัด (มหาชน) TTCL ได้รับหนังสือแจ้งความจำนงค์ เพื่อทำสัญญาโครงการใหม่ โครงการ SEC/G1 Renovation project ของ   Asia Silicones Monomer Limited/ Shin-Etsu Chemical Co., Ltd. ขนาดมูลค่าโครงการยังไม่สามารถเปิดเผยได้ ในจังหวัดระยอง ระยะเวลาการก่อสร้างมกราคม 2559 – ตุลาคม 2560
ความเห็นและคำแนะนำ เรามีมุมมอง  Slightly  positive  ต่อข่าวการได้หนังสือแจ้งความจำนงค์เพื่อทำสัญญาณโครงการใหม่  : โดยเราคาดว่าขั้นตอนต่อไปคือ การรอลงนามสัญญาจ้าง เพื่อเริ่มดำเนินการก่อสร้างตอนต้นปี 59 ตามข่าว ทั้งนี้เราคาดว่ามูลค่าโครงการดังกล่าวน่าจะอยู่ที่ราว 4,000 -5,000 ล้านบาท ซึ่งจะคิดเป็นราว 20 – 25% ของเป้าหมายานใหม่ปี 59 ของเราที่ 20,000 ล้านบาท (ประมาณการงานใหม่ดังกล่าวไม่ได้รวมมูลค่าโครงการโรงไฟฟ้า 1,280 MW ราว 48,000 ล้านบาท)
คงคำแนะนำ NEUTRAL ราคาเป้าหมาย 16F ที- 20.0 บาท/หุ้น : โดยเรายังคงมุมมองที่ธุรกิจ EPC ของบริษัทจะมั่นคงในระยะยาว จากโอกาสในการได้งานเพิ่มต่อเนื่อง  ตามปริมาณงานที่ยังมีอยู่อีกมากในตลาด  ซึ่งบริษัทมีงานอยู่ระหว่างประมูลอยู่กว่า  74,000  ล้านบาท (ข้อมูลเดือน พ.ย. 58)
อย่างไรก็ตามเรายังคงมุมมองที่ในด้านของกำไรปกติ ในช่วง 58-59 จะเป็นเพียงทรงตัว สวนทางกับรายได้ที่เติบโตตามการได้งานเพิ่มจากแรงกดดันของ GPM การก่อสร้างที่ลดลง รวมถึงภาระดอกเบี้ยจ่ายที่สูงขึ้นจากที่อยู่ในช่วงของการลงทุนโรงไฟฟ้า ทั้งนี้แม้ราคาซื้อขายปัจจุบันจะมี upside ที่น่าสนใจเมื่อเทียบกับราคาเป้าหมายของเรา แต่เราแนะนำให้รอความชัดเจนที่มากขึ้นของ i) โครงการโรงไฟฟ้า 1,280 MW จากความชัดเจนของนโยบายรัฐบาลใหม่ของพม่า และ ii) การขายหุ้นบริษัทของผู้ถือหุ้นใหญ่